«Ի պաշտպանություն Լեռնային Ղարաբաղի» կազմակերպությունը Գիտությունների ազգային ակադեմիայում այսօր անցկացված քննարկումների արդյունքում առաջարկել է Հայաստանի խորհրդարանին պաշտոնապես ճանաչել Ղարաբաղի անկախության լեգիտիմությունը: Ինչպես պարզաբանեց կազմակերպության մեջ մտնող Հայաստանի դեմոկրատական կուսակցության առաջնորդ Արամ Սարգսյանը, սա նշանակում է, որ «Հայաստանը պետք է ամրագրի, որ Ղարաբաղը օրինական ճանապարհով, միջազգային նորմերը պահպանելով է դուրս եկել Ադրբեջանի կազմից»: